ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
28 ม.ค. 2559

 
สรุปตลาดภาคเช้า
ตลาดภาคเช้าปิดปรับตัวเพิ่มขึ้นเล็กน้อย โดยมีการเคลื่อนไหวผันผวนระหว่างการซื้อขาย จากความผันผวนของราคาน้ำมัน  และ การอยู่ในช่วง Earning Season ขณะที่ผลการประชุม FOMC ไม่ได้มีผลกระทบมากนัก ปิดตลาดเช้า SET เพิ่มขึ้น 1.60 จุด ปริมาณการซื้อขาย 1.8 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มผันผวนต่อจากช่วงเช้า จากภาพรวมที่ขาดปัจจัยใหม่ที่โดดเด่น ส่งผลให้ความผันผวนจากราคาน้ำมัน และ Earing Season ยังคงมีผลอยู่ คงแนะนำการเก็งกำไรในหุ้นขนาดกลางที่มีปันผลที่น่าพอใจ เช่น กลุ่มท่องเที่ยว และอสังหาริมทรัพย์ ได้แก่ AAV, AP และ SC
 
วิเคราะห์ทางเทคนิค
RCI 
ราคาปิด 2.86 บาท
แนวรับ 2.82 บาท          
แนวต้าน 3.50 บาท
แนว cut loss หากราคามีแนวโน้มหลุด 2.74 บาท
กราฟ RCI อ่อนตัวลงสู่แนว bottom ที่เป็นจุด Oversold ตลอดสองปีที่ผ่านมา และเกิดการดีดตัวแรงที่แนวนี้ทุกครั้ง ในครั้งนี้คาดการณ์เหมือนกันว่ากำลังจะเด้งตัวแรง โดยมีแนวต้านที่ 3.50 บาท เป็นเป้าหมาของการ Rebound  แนะนำซื้อเก็งกำไร
 
เด็กแนว
PCA ถือว่าเป็นข่าวดีมากๆ ที่บริษัทอาจะได้รับออเดอร์ขนาดใหญ่จาก JAS  หลังจากที่นำเสนอสายนำสัญญาณที่ใช้ในระบบ 4G ซึ่งคาดว่าน่าจะรู้ผลเร็วๆ นี้  และจะทำให้บริษัทมีรายได้ก้อนโตเกิดขึ้น ยังไม่นับความร่วมมืออื่นๆ ที่จะเกิดขึ้นในภายหน้า  เพราะ PCA นั้นเป็นผู้นำในการทำอินเตอร์เนตใยแก้วความเร็วสูงติดตั้งให้กับโครงการคอนโดต่างๆ  
โดยมีเป้าหมายลูกค้า 5 หมื่นรายในปีหน้า จากการเข้าไปร่วมงานกับผู้ประกอบการอสังหาริมทรัพย์ นอกจากจะขายของได้แล้ว ยังได้ค่าสมาชิกรายเดือนจากการสมัครใช้โปรแกรมอินเตอร์เนตต่างๆ ด้วย นอกจากนี้การก้าวหน้าของระบบจะทำให้มี content เกิดขึ้นมากมายในชีวิตดิจิตอลอนาคต ถือว่า PCA น่าจับตาอย่างมาก และในแง่ผลประกอบการถือว่าเติบโตในระดับที่ดี
โดยเฉพาะอย่างยิ่งหากเปรียบเทียบกับหุ้นกลุ่มวางระบบด้วยกันแล้วถือว่ามีค่า PE อนาคตไม่สูงมาก หรือประมาณ 12 เท่าคิดจากแนวโน้มกำไรปี 58  หรือถ้านับเป็นค่า PE ที่ 15 เท่าราคาที่เหมาะสมควรจะอยู่ 4.50 บาทเป็นอย่างน้อย  ของดี ราคาถูก ไม่ต้องแบกน้ำหนักเรื่อง PE  แบบนี้ ความเสี่ยงควบคุมได้
กราฟ PCA ดีดตัวขึ้นในแท่งเทียนที่ 2 จนสามารถผ่านแนว symmetry triangle ได้สำเร็จ  โดย Stoch สร้างบันไดขั้นที่สองเป็นสัญญาณซื้อสนับสนุนกราฟแท่งเทียน และจำทำให้ราคาหุ้นมีโอกาสปรับตัวขืนทดสอบแนว 4.0-4.10 บาท ได้ไม่ยาก แนะนำซื้อเก็งกำไร  